# Recueil général et complet des fabliaux des 13e et 14e siècles/CXXXIV
### CXXXIV DE LA DAMOISELE QUI SONJOIT

1 Une damoisele sonjoit Que uns bachelers qui l’amoit, Vestuz d’une cote de pers, Venoit d’entort et de travers 5Et avoeques li se couchoit. Ausi comme en songes estoit, En va celui en sa meson, Si c’onques ne li oï on : Tant quist que il trova son lit. 10Gros avoit et quarré le vit Et mout ert cointes, liez et baut. Il joinst les piez et fet .I. saut El lit où ele se dormoit. Li pautoniers qui vit a roit 15La prent, et la corbe, et l’embronche, Et cele dort toz jors et fronche. .III. foiz l’a foutue en dormant Que ne se mut ne tant ne quant ; Mès après la quarte s’esveille. 20Or orrez une grant merveille ;
Les ieus ouvri, si le choisi, Gete les poins, si le saisi : « Estez, » fet el, « vous estes pris : Devant l’evesque de Paris 25Vous covient venir droiturier, Qui vous fist mon parc depecier Sanz congié, quant je me dormoie ? Si me doinst Dieus que je revoie Pere ne mere que je aie ! 30Trop estes de male manaie Qui si m’avez despucelée : Je ne serai mès mariée. Mès or me fetes autrestant, Quant je veille, comme en dormant, 35Quar je ne sai en moie foi Con vous getez les cops le roi Là où le mal aus dames tient : Je dormoie, ne m’en sovient. Esploitiez tost, je vous donrai 40D’une mieue toile que j’ai, Chemise et braies orendroit. Male honte Dieus li envoit Qui ne gaaingne quant il puet ! Fetes tost, quar fere l’estuet. 45— Par foi, » fet cil, « ma douce amie, Je ai bien vo requeste oïe : Si le ferai, si m’ait Dieus, Tant que il vous en sera mieus. » Lors l’avoit prise à la torcoise, 50Si le rembronche et si l’entoise ;
Comme laron d’iluec eschape, Et cil lest corre, si le frape, Mès ne vaut rien que bien se tient. « Por nient, » fet ele, « ne vous crient, 55Il n’avra garde à ceste empointe, Se estiiez encor plus cointe Que vous n’estes de la moitié ; Por ce que vous estes pingnié, Et je sui encontre ce blonde. 60Por qoi passastes vous l’esponde Quant je me dormoie en mon lit ? Cuidiez vous de vostre grand vit Avoir moi si estoutoïe ? Je sui encor saine et haitie 65Plus que vous au mien escient ; Se contre vous ne me desfent, Dont sui je pire que ribaude : Vous en avrez ja une chaude. Or fetes tost, si alez jus, 70Je revoeil ore aler desus ; Ce n’est pas, ce m’est avis, honte Quant homme faut, se fame monte. » Ainsi torna son songea bien. ﻿Autressi face à moi le mien, 75Et à ces dames qui ci sont Les premiers qu’eles troveront Soit autretel comme cil fu : Mout lor seroit bien avenu.
* ↑ CXXXIV. — De la Damoisele qui sonjoit, p. 208. A. — Paris, Bibl. nat., Mss. fr. 837, fol. 178 r$^o$ à 178 v$^o$. B. — Bibl. de Berne, Ms. 354, fol. 112 r$^o$ à 112 v$^o$. Publié par Barbazan, III, 155, et par Méon, III, 455-457 ; donné en extrait très court par Legrand d’Aussy, IV, 307.
* ↑ Vers 2 — B, biaus bachelers l’amoit.
* ↑ 4 — B, de tort.
* ↑ 6 — B, Ensi com ele se sonjoit.
* ↑ 7 — B, Entra icil en la.
* ↑ 8 — B, l’oï nus hon.
* ↑ 9 — son. B, lo.
* ↑ 11 — B, la ribaut.
* ↑ 12 — B, si fist.
* ↑ 13 — B, cele.
* ↑ 14 — B, estoit à roit.
* ↑ 15 — B, Si la prant et corbe et enbronche.
* ↑ 16 — B, ronche.
* ↑ 18 — B, Ainz.
* ↑ 20 — B, ja une mervoille.
* ↑ 21 — B, ovre, si l’a.
* ↑ 22 — B, si l’a.
* ↑ 23 — B, tu ies pris.
* ↑ 25 — B, Vos covanra à droitoier.
* ↑ 26 — B, lo parc peçoier.
* ↑ 27 — B, « je » manque à B.
* ↑ 28 — B, Si Deus me doint mès que je voie.
* ↑ 32 — B, Jamais ne serai mariée.
* ↑ 34 — B, Per acordé.
* ↑ 38 — B, il ne.
* ↑ 40 — B, D’une blanche.
* ↑ 42 — B, Deus male honte.
* ↑ 44 — B, Esploitiez que. — Les quatre vers suivants manquent à B.
* ↑ 50 — B, Si l’anbrunche bien et entoise.
* ↑ 51 — * laron. A, baron. — B, Car n’i vialt pas qui li eschape.
* ↑ 53 — B, Mais la meschine.
* ↑ 54 — B, C’est por noiant, il ne vos crient.
* ↑ 55 — B, ceste pointe.
* ↑ 56 — B, Se vous estoiez or.
* ↑ 58 — B, ce estes bien paignié.
* ↑ 59 — ce. B, assez.
* ↑ 60 — B, Par cui.
* ↑ 62 — de. B, por.
* ↑ 66 — B, Se je de vos.
* ↑ 70 — B, Car je revoil.
* ↑ 76 — B, Lo premier que il songeront.
* ↑ 77 — B, Soit autresi come ce fu.